[bookmark: _Hlk171065158]Smjernice za uvođenje i unapređenje Novog europskog Bauhausa (NEB) u Program Konkurentnost i kohezija (PKK) i Integrirani teritorijalni program (ITP) 2021.-2027. Republike Hrvatske 

U Komunikaciji Europske komisije 573: Novi europski Bauhaus[footnoteRef:2] iz rujna 2021. godine, države članice su pozvane da: 1. Predstave ideje za projekte za Novi europski Bauhaus u svojim strategijama za socioekonomski i teritorijalni razvoj i iskažu svoju predanost podršci i uključivanju NEB-a u provedbu kohezijske politike 2021.–2027. u sklopu sporazuma o partnerstvu i relevantnih operativnih programa, 2. Koriste NEB teritorijalni razvojni model (NEB TDM) za financiranje projekata, i 3. Preoblikuju relevantne dijelove nacionalnih planova za oporavak i otpornost (npr. obnova i infrastruktura) u transformativne projekte NEB-a.  [2:  https://new-european-bauhaus.europa.eu/system/files/2021-09/COM%282021%29_573_HR_ACT.PDF] 

Sporazum o partnerstvu, kao i oba programa, Program Konkurentnost i kohezija (PKK) i Integrirani teritorijalni program (ITP) 2021.-2027. Republike Hrvatske, navode da će, gdje je to relevantno i primjenjivo, podržati ulaganja koja doprinose održivim, estetskim i uključivim načelima inicijative Novi europski Bauhaus.
Novi europski Bauhaus je kreativna i interdisciplinarna inicijativa kojoj je cilj unaprijediti društvo primjenom zelenih i digitalnih tehnologija te rješavanjem složenih socijalnih i društvenih problema kroz uključenost javnosti i zajedničko djelovanje ključnih dionika u donošenju odluka i u implementaciji optimalnih rješenja.
Kompas za Novi europski Bauhaus[footnoteRef:3] (NEB kompas) predstavlja 3 temeljne vrijednosti NEB-a: [3:  https://new-european-bauhaus.europa.eu/get-involved/use-compass_en
] 

· Estetiku i kvalitetu iskustva
· Održivost
· Uključivost
... i 3 radna načela NEB-a:
· Participativni proces
· Transdisciplinarni pristup
· Povezanost aktivnosti na više razina.
Nadalje, za svaku od tri temeljne NEB vrijednosti i za svaki od tri NEB radna načela, NEB kompas definira tri razine ambicije. Projekt se smatra NEB relevantnim ako zadovoljava prvu razinu ambicije.  Što je viša razina ambicioznosti to je jača i veća NEB relevantnost projekta.
NEB kompas je polazna točka za operativne alate razvijene u okviru ove tehničke pomoći koji trebaju omogućiti  praktičnu primjenu NEB-a u kohezijskoj politici Republike Hrvatske.
Smjernice za uvođenje i unaprjeđenje NEB-a u kohezijsku politiku Republike Hrvatske (NEB smjernice), imaju za cilj predložiti Ministarstvu regionalnog razvoja i fondova Europske unije kao Upravljačkom tijelu optimalne načine za uvođenje NEB-a u PKK-a i ITP-a 2021.-2027. u skladu s alatima razvijenima u sklopu ove tehničke pomoći.
NEB smjernice obuhvaćaju :
· Smjernica 1 – Tematsko područje primjene za uključivanje NEB-a
· Smjernica 2 – Optimalna vrsta poziva za uključivanje NEB-a 
· Smjernica 3 – NEB kriteriji odabira
· Smjernica 4 – Upute za prijavitelje
· Smjernica 5 – Sustav bodovanja
· Smjernica 6 – Pokazatelji za uključivanje NEB-a   
Svaka smjernica sadrži opis i konkretne preporuke za Upravljačko tijelo.
Smjernica 1 – Tematsko područje primjene za uključivanje NEB-a
Iako oba programa, PKK i ITP 2021.-2027. sadrže referencu za uključivanje NEB-a. Generalno, programi nisu uspostavljeni u skladu s potrebama NEB-a i važno je pronaći optimalne modalitete za uključenje NEB-a u već uspostavljenu programsku arhitekturu. 
Specifične ciljeve (SC) oba programa za razdoblje 2021. – 2027. godina karakteriziraju različiti stupnjevi NEB relevantnosti, odnosno njihove tematske važnosti za NEB.  Zavisno o njihovom potencijalu za uključivanje NEB-a u pripadajuće javne pozive podijeljeni su na SC s niskim, srednjim i visokim NEB potencijalom. Rezultati detaljne analize su prezentirani u Prilogu 1: Alati za uvođenje i unaprjeđenje NEB-a. 
Zbog velike raznolikosti vrsta ulaganja, aktivnosti i projekata unutar specifičnih ciljeva,  od kojih su neki visokog, neki umjerenog a neki niskog potencijala, procjene NEB potencijala se neće provoditi na razini specifičnih ciljeva već isključivo na razini javnih poziva. 
Pregled specifičnih ciljeva s niskim, srednjim i visokim NEB potencijalom, dan u nastavku je čisto informativnog karaktera. 
Indikativni specifični ciljevi PKK-a i ITP-a s niskim NEB potencijalom
Općenito, specifični ciljevi s niskim NEB potencijalom karakteriziraju ulaganja koja doprinose samo jednoj temeljnoj vrijednosti NEB-a ili je njihov potencijalni doprinos NEB-u neizravan.

Relativno nizak NEB potencijal ima 1 specificni cilj (u nastavku, sa skraćenim naslovima):
RSO4.6. Jačanje uloge kulture i održivog turizma.

Indikativni specifični ciljevi PKK-a i ITP-a s umjerenim NEB potencijalom
Specifični ciljevi s umjerenim NEB potencijalom se odnose na ulaganja koja doprinose najviše dvjema temeljnim NEB vrijednostima. 
Umjeren NEB potencijal identificiran je za 2 specifična cilja:
       RSO2.8. Promicanje održive multimodalne gradske mobilnosti
RSO5.1. Poticanje razvoja u području okoliša, kulture, prirodne baštine, održivog turizma i sigurnosti u urbanim područjima

Indikativni specifični ciljevi PKK-a i ITP-a sa visokim NEB potencijalom
Specifični ciljevi sa visokim NEB potencijalom su oni pod kojima se mogu financirati cjeloviti, transformativni NEB projekti koji objedinjuju sve tri NEB temeljne vrijednosti. 

Visok NEB potencijal je procijenjen za 1 specifični cilj:

RSO2.7. Jačanje zaštite i očuvanja prirode, bioraznolikosti i zelene infrastructure

	PREPORUKE 1:
Tematsko područje primjene za uključivanje NEB-a

· Zbog velike raznolikosti vrsta ulaganja unutar specifičnih ciljeva, procjena o NEB potencijalu specifičnih ciljeva ne može biti dovoljno precizna i jednoznačna.

· Tematsko područje primjene za uključivanje NEB-a su javni pozivi a ne specifični ciljevi.


· Prezentirana procjena NEB potencijala specifičnih ciljeva je isključivo informativnog i neobvezujućeg karaktera.


· Donošenje odluke o uključivanju NEB-a će se provoditi na razini javnih poziva.








Smjernica 2 – Optimalna vrsta poziva za uključivanje NEB-a 
Integracija NEB kriterija odabira u postojeće javne pozive
U cilju identifikacije optimalne vrste poziva za uključenje NEB-a analizirani su indikativni planovi objave poziva na dostavu projektnih prijedloga u sklopu oba programa.
Kao javni pozivi optimalni za uključenje NEB-a identificirana su 3 javna poziva u sklopu PKK-a i 16 u sklopu ITP-a.
Identificirani javni pozivi u sklopu PKK-a su slijedeći:
1. Provedba Programa razvoja zelene infrastrukture u urbanim područjima
2. Ulaganja u izgradnju i razvoj multimodalnih terminala
3. Izgradnja ili rekonstrukcija biciklističnih staza u svrhu povećanja sigurnosti u prometu i smanjenja negativnih utjecaja prometa na okoliš (teritorijalni fokus: potpomognuta područja).
U sklopu ITP-a je identificirano sljedećih 16 javnih poziva optimalnih za uključivanje NEB-a:
1. GardenHouse u Bjelovaru - ulaganje u turističku i zelenu infrastrukturu
2. Rekonstrukcija zgrade Hrvatskog narodnog kazališta u Osijeku - ulaganje u energetsku učinkovitost  i kulturnu baštinu
3. Rekonstrukcija javne infrastrukture gradske četvrti Retfala u Osijeku - ulaganje zelenu, turističku i višenamjensku infrastrukturu
4. Sportski centar Vegeška u Virovitici - ulaganje u revitalizaciju brownfield područja i turističku infrastrukturu
5. Prenamjena bivšeg vojnog objekta u Inspiracijski centar kreativnosti (ICeK) u Čakovcu - ulaganje u revitalizaciju brownfield područja
6. Muzej Like u Gospiću - ulaganje u energetsku učinkovitost i kulturnu baštinu
7. Rekonstrukcija i opremanje Doma mladih u Splitu - ulaganje u energetsku učinkovitost i kulturnu baštinu
8. Pilot projekt-Uređenje postojeće sportsko-obrazovne zone Trsat (Dvorana mladosti i OŠ Trsat) u Rijeci - ulaganje u energetsku učinkovitost
9. EDUCATION UPLINKS! - Projekt rekonstrukcije kompleksa stare Tehničke škole – Faza II (radionice)  u Zadru - ulaganje u višenamjensku infrastrukturu i revitalizaciju brownfield područja
10. Dječja kuća u Pazinu - ulaganje u energetsku učinkovitost,  revitalizaciju brownfield područja i zelenu infrastrukturu
11. Rekonstrukcija kompleksa Gradski vrt u Osijeku - ulaganje zelenu i turističku infrastrukturu
12. Zeleno srce grada Pazina  - ulaganje u višenamjensku i zelenu  infrastrukturu i kulturnu baštinu
13. Revitalizacija parka Zrinjevac i zgrade sportske dvorane u Osijeku - ulaganje u energetsku učinkovitost
14. Uređenje središta grada Osijeka  - ulaganje u zelenu i višenamjensku infrastrukturu
15. Rekonstrukcija Tržnice u Osijeku - ulaganje u energetsku učinkovitost
16. GREEN UPLOAD! - Razvoj zelene infrastrukture UP Zadar - ulaganje u zelenu i turističku infrastrukturu.


Zeleno srce grada Pazina je pilot projekt koji je u sklopu tehničke pomoći procijenjen projektom visokog NEB potencijala. 
Analizom trenutačne situacije, utvrđeno je da su projekti predviđeni za financiranje kroz ITU mehanizam u 2024. godini u visokoj fazi pripreme i razrade, s izrađenom studijskom i projektno-tehničkom dokumentacijom te bi uključivanje NEB-a u tako kasnoj fazi moglo uzrokovati odgodu objave samih poziva te posljedično ugroziti apsorpciju bespovratnih sredstava. Iz tog se razloga očekuje da uključivanje NEB kriterija odabira u identificirane pozive započne u prvom kvartalu 2025. godine.


	PREPORUKE 2:
Optimalna vrsta poziva za uključivanje NEB-a

· ITU javni pozivi su optimalna opcija za integraciju NEB kriterija odabira.

· Uključivanje NEB kriterija odabira u identificirane pozive će započeti od 2025. godine.

· NEB kriteriji odabira se mogu uključiti u 3 javna poziva u sklopu PKK-a i u 16 u sklopu ITP-a.




Smjernica 3 – Indikativni[footnoteRef:4] NEB kriteriji odabira [4:  Upravljačko tijelo zadržava pravo prilagodbe predloženog modela u skladu s iskustvom i specifičnostima poziva] 

Prema smjernicama iz EK komunikacije 573: Novi europski Bauhaus i Kompasa za Novi europski Bauhaus, NEB kriterij odabira objedinjuje tri razine ambicioznosti za 3 NEB temeljne vrijednosti: Održivost, Estetika i kvaliteta iskustva i Uključivost i za 3 NEB radna principa: Participativni proces, Transdisciplinarni pristup i Povezanost aktivnosti na raznim razinama.
	Temeljna NEB vrijednost
	Razina ambicije 1
	Razina ambicije 2
	Razina ambicije 3

	ODRŽIVOST
	
PRENAMIJENITI

Doprinosi li realizacija projekta smanjenju utjecaja na okoliš i prilagodbi klimatskim promjenama, osobito kroz procese pametnog i/ili ponovnog korištenja određenih resursa?

	
ZATVORITI PETLJU 

Nastoji li projekt aktivno transformirati linearne procese korištenja resursa u kružne procese s dokazivim ciljem nulte razine onečišćenja?
	
OBNOVITI

Ima li projekt za cilj vratiti više nego što je uzeo, poboljšavajući biološku raznolikost i djelujući regenerativno na ekosustave s kojima je povezan?   

	ESTETIKA I KVALITETA ISKUSTVA
	
AKTIVIRATI

Pokazuje li projekt visoku arhitektonsku, urbanističku i/ili dizajnersku ambiciju, jasno opisujući uključivanje stručnjaka iz navedenih područja u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.), uvažavajući i aktivirajući svijest o mjestu i lokalnim prostornim specifičnostima?
	
POVEZATI

Teži li projekt kroz svoje estetske karakteristike pokazati veliku društvenu ambiciju te poticati smislene društvene interakcije i kolektivna iskustva između različitih socijalnih grupa, zajednica i/ili generacija?
	
INTEGRIRATI

Teži li projekt istraživanju, stvaranju i integriranju novih prostora, stilova života i zajednica u skladnu cjelinu, predviđajući njihove buduće transformacije i potičući harmoničan suživot ljudskih, životinjskih i biljnih vrsta?

	UKLJUČIVOST
	
UKLJUČITI

Osigurava li projekt jednake mogućnosti svima, bez obzira na spol, rasno ili etničko podrijetlo, vjeru ili uvjerenja, ekonomsku moć i/ili seksualnu orijentaciju, dajući prioritet osobama u nepovoljnom položaju i ranjivim društvenim skupinama?

	
KONSOLIDIRATI

Omogućuje li projekt uključenost i otvoreni pristup uslugama svima, kroz razne procese institucionalizacije te formalne i strukturalne mehanizme (na pr. instrumenti financiranja, poslovni modeli, planski, pravni i regulatorni dokumenti i dr.)?
	
TRANSFORMIRATI

Posjeduje li projekt transformativni potencijal stvaranja nove društvene vrijednosti potičući nove načine zajedničkog života bazirane na solidarnosti i suradnji, uz razvijanje kolektivne svijesti o diskriminaciji i nepravdi?

	Radni NEB princip
	Razina ambicije 1
	Razina ambicije 2
	Razina ambicije 3

	PARTICIPATIVNI PROCES
	
KONZULTIRATI

Implementira li se projekt kroz dokumentirane procese konzultacija sa širokim rasponom dionika, u kojima informacije teku u oba smjera - od nositelja projekta prema dionicima i natrag?


	
ZAJEDNIČKI RAZVIJATI

Koristi li projekt participativne modele odlučivanja, uključivanjem dionika kao ključnih partnera i savjetnika u definiranju i/ili zajedničkom kreiranju pravila i ciljeva projekta?
	
SAMOSTALNO UPRAVLJANJE

Podržava li projekt sudjelovanje dionika u donošenju odluka u svim fazama životnog ciklusa (dizajn, upravljanje, provedba, praćenje i evaluacija) te njihovo samostalno upravljanje projektom u daljnjim fazama njegovog razvoja?

	TRANSDISCIPLINARNI PRISTUP
	
BITI MULTIDISCIPLINARAN

Provodi li se projekt na multidisciplinaran način, uključujući u svom razvoju različite struke koje zajedničkim radom osiguravaju njegovu cjelovitost i kvalitetu unutar jedne akademske discipline ili polja znanja (npr. suradnja arhitekata, povjesničara umjetnosti, građevinara i sociologa u kontekstu prostornog planiranja)?

	
BITI INTERDISCIPLINARAN

Provodi li se projekt na interdisciplinaran način, obuhvaćajući u svom razvoju ili implementaciji dvije ili više razvojne dimenzije i/ili polja znanja (npr. urbanističko planiranje i energetiku)?
	
BITI IZVAN (IZNAD) DISCIPLINARNOSTI 

Ostvaruje li projekt nove društvene dobrobiti integracijom formalnog i neformalnog znanja kroz spajanje osoba iz političkih, društvenih i gospodarskih područja sa članovima javnosti?

	POVEZANOST AKTIVNOSTI NA RAZNIM RAZINAMA
	
DJELOVATI LOKALNO

Povezuje li projekt lokalne neformalne mreže (npr. grupe pojedinaca, susjedstva i dr.) i formalne institucije (npr. gradske ili općinske sektorske odjele, političke skupine i dr.) te surađuje s njima u cilju unaprjeđenja lokalnog životnog okruženja?
	
DJELOVATI NA VIŠE RAZINA

Povezuje li projekt vertikalno razne teritorijalne razine (npr. općine i gradove sa županijama i/ili nacionalnom razinom) u cilju širenja  provedbe s lokalne na više razine (županijske i/ili nacionalne i/ili međunarodne)?
	
DJELOVATI GLOBALNO

Funkcionira li projekt na globalnoj razini, šireći transformacijski učinak izvan svoje početne, lokalne razine kroz povezivanje s relevantnim međunarodnim mrežama i/ili institucijama?



Prilikom integracije NEB kriterija odabira u javne pozive, Upravljačko tijelo ima opciju određivanja razine ambicije. 
Predložene su tri opcije NEB kriterija odabira koji su prilagođeni hrvatskom kontekstu a obuhvaćaju 3 NEB temeljne vrijednosti: Održivost, Estetiku i kvalitetu iskustva i Uključivost:
 Razina ambicije 1
3 DA/NE pitanja za 3 NEB temeljne vrijednosti:
1. Doprinosi li realizacija projekta smanjenju utjecaja na okoliš i prilagodbi klimatskim promjenama, osobito kroz procese pametnog i/ili ponovnog korištenja određenih resursa?

2. Pokazuje li projekt visoku arhitektonsku, urbanističku i/ili dizajnersku ambiciju, jasno opisujući uključivanje stručnjaka iz navedenih područja u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.), uvažavajući i aktivirajući svijest o mjestu i lokalnim prostornim specifičnostima?

3. Osigurava li projekt jednake mogućnosti svima, bez obzira na spol, rasno ili etničko podrijetlo, vjeru ili uvjerenja, ekonomsku moć i/ili seksualnu orijentaciju, dajući prioritet osobama u nepovoljnom položaju i ranjivim društvenim skupinama?

Razina ambicije 2

3 DA/NE pitanja za 3 NEB temeljne vrijednosti s ambicioznijim ciljevima:

1. Nastoji li projekt aktivno transformirati procese korištenja resursa u kružne procese s dokazivim ciljem nulte razine onečišćenja?

2. Teži li projekt kroz svoje estetske karakteristike pokazati veliku društvenu ambiciju te poticati smislene društvene interakcije i kolektivna iskustva između različitih socijalnih grupa, zajednica i/ili generacija?

3. Omogućuje li projekt uključenost i otvoreni pristup uslugama svima, kroz razne procese institucionalizacije te   formalne i strukturalne mehanizme (na pr. instrumenti financiranja, poslovni modeli, planski, legislativni i regulatorni dokumenti i dr.)?

Razina ambicije 3
3 DA/NE pitanja za 3 NEB temeljne vrijednosti s najambicioznijim ciljevima: 
1. Ima li projekt za cilj vratiti više nego što je uzeo, poboljšavajući biološku raznolikost i djelujući regenerativno na ekosustave s kojima je povezan?
   
2. Teži li projekt istraživanju, stvaranju i integriranju novih prostora, stilova života i zajednica u skladnu cjelinu, predviđajući njihove buduće transformacije i potičući harmoničan suživot ljudskih, životinjskih i biljnih vrsta?

3. Posjeduje li projekt transformativni potencijal stvaranja nove društvene vrijednosti potičući nove načine zajedničkog života bazirane na solidarnosti i suradnji, uz razvijanje kolektivne svijesti o diskriminaciji i nepravdi?

U cilju daljnjeg unaprjeđenja NEB-a kasnije se može razmotriti dodavanje 3 NEB radna principa: Participativni proces, Transdisciplinarni pristup i Povezanost aktivnosti na raznim razinama u NEB kriterij odabira:
Razina ambicije 1
3 DA/NE pitanja za 3 NEB radna principa:
1.	Implementira li se projekt kroz dokumentirane procese konzultacija sa širokim rasponom dionika, u kojima informacije teku u oba smjera - od nositelja projekta prema dionicima i natrag?
2.	Provodi li se projekt na multidisciplinaran način, uključujući u svom razvoju različite struke koje zajedničkim radom osiguravaju njegovu cjelovitost i kvalitetu unutar jedne akademske discipline ili polja znanja (npr. suradnja arhitekata, povjesničara umjetnosti, građevinara i sociologa u kontekstu prostornog planiranja)?
3. 	Povezuje li projekt lokalne neformalne mreže (npr. grupe pojedinaca, susjedstva i dr.) i formalne institucije (npr. gradske ili općinske sektorske odjele, političke skupine i dr.) te surađuje s njima u cilju unaprjeđenja lokalnog životnog okruženja?
Razina ambicije 2
3 DA/NE pitanja za 3 NEB radna principa s ambicioznijim ciljevima:	
1.	Koristi li projekt participativne modele odlučivanja, uključivanjem dionika kao ključnih partnera i savjetnika u definiranju i/ili zajedničkom kreiranju pravila i ciljeva projekta?
2.	Provodi li se projekt na interdisciplinaran način, obuhvaćajući u svom razvoju ili implementaciji dvije ili više razvojnih dimenzija i/ili polja znanja (npr. urbanističko planiranje i energetiku)?
3.	Povezuje li projekt vertikalno razne teritorijalne razine (npr. općine i gradove sa županijama i/ili nacionalnom razinom) u cilju širenja svoje provedbe s lokalne na više razine (županijske i/ili nacionalne i/ili međunarodne)?
Razina ambicije 3
3 DA/NE pitanja za 3 NEB radna principa s najambicioznijim ciljevima:	
1.	Podržava li projekt sudjelovanje dionika u donošenju odluka u svim fazama životnog ciklusa (dizajn, upravljanje, provedba, praćenje i evaluacija) te njihovo samostalno upravljanje projektom u daljnjim fazama njegovog razvoja?
2.	Ostvaruje li projekt nove društvene dobrobiti integracijom formalnog i neformalnog znanja kroz spajanje osoba iz političkih, društvenih i gospodarskih područja s članovima javnosti?
3.	Funkcionira li projekt na globalnoj razini, šireći transformacijski učinak izvan svoje početne, lokalne razine kroz povezivanje s relevantnim međunarodnim mrežama i/ili institucijama?

	PREPORUKE 3:
NEB kriterij odabira

· Ponuđene su tri opcije bazirane na tri razine ambicije koje se mogu odabrati ovisno o javnom pozivu.

· Identični (jedinstveni) NEB kriteriji odabira za svaku od tri razine ambicije za sve javne pozive.

· NEB kriterij odabira sadrži 3 DA/NE pitanja za svaku od razine ambicije.

· Jednostavna integracija NEB kriterija odabira određene razine ambicije 1, 2 ili 3 kao cjelovitog (blok) kriterija ocjenjivanja kvalitete projektnih prijedloga unutar javnog poziva.

· Sustav bodovanja NEB kriterija odabira prilagoditi postojećem sustavu bodovanja kvalitete projektnih prijedloga unutar javnog poziva.

· Preporuka je u prvom javnom pozivu ugraditi NEB kriterije odabira za razinu ambicije 1.
 
· U daljnjim fazama uzeti u obzir i integraciju  NEB kriterija odabira za razine ambicije 2 i 3 u javne pozive sa visokim NEB potencijalom (na pr. ITU javni pozivi i slično).





Smjernica 4 – Upute za prijavitelje 
Upute za prijavitelje se baziraju na rezultatima provedene evaluacije o stupnju usklađenosti 10 odabranih pilot-projekata s NEB temeljnim vrijednostima i radnim principima, u sklopu koje je pripremljen Obrazac za samostalnu, preliminarnu procjenu prijavitelja o stupnju usklađenosti projektnog prijedloga s NEB načelima.
Obrazac za samoprocjenu NEB-a izrađen je za predstavnike aktualnih pilot projekata, kao i za sve buduće prijavitelje potencijalno relevantnih NEB projekata. Obrazac se temelji na procjeni usklađenosti projekta sa 6 glavnih kategorija: 3 temeljne vrijednosti NEB-a i 3 radna načela NEB-a, za sve 3 razine ambicija NEB projekata definiranih NEB kompasom. 

Za svaku kategoriju NEB-a i razinu ambicije Obrazac se sastoji od:
1. Nekoliko ključnih pitanja – brz način korištenja obrasca;
2. Kratko objašnjenje kriterija procjene usklađenosti s NEB-om;
3. Detaljniji popis elemenata koje bi trebalo uključiti u aplikaciju kako bi se projekt u potpunosti uskladio s relevantnim načelima NEB-a – detaljan način korištenja obrasca.

Na taj način, prema odabiru samog prijavitelja, postupak samoprocjene može biti brz i jednostavan ili detaljniji i temeljitiji. Važno je navesti da je u sklopu tehničke pomoći većina prijavitelja iz jedinica lokalne  samouprave pokazala želju za stjecanjem dodatnog znanja o načinima unaprjeđenja NEB načela u svojim projektima.

Obrazac za samoprocjenu NEB-a je usuglašen s NEB matricom za procjenu projekata i sa sustavom bodovanja NEB kriterija odabira predloženih Upravljačkom tijelu osiguravajući na taj način maksimalnu učinkovitost obrasca u pripremi potencijalno NEB relevantnih projekata za prijavu na javne pozive. Oba dokumenta su dostupna u Prilogu 1. Alati za uvođenje i unaprjeđenje NEB-a.

	PREPORUKE 4:
Upute za prijavitelje

· Prilikom pripreme projektnog prijedloga za javni poziv korisno je ispuniti Obrazac za samostalnu, preliminarnu procjenu prijavitelja o usklađenosti projektnog prijedloga s NEB temeljnim vrijednostima i radnim principima. 

· Dodatne informacije o NEB inicijativi općenito te o NEB načelima koje dostavljeni projektni prijedlog treba zadovoljiti su dostupne u priručniku Europske komisije: Kompas za Novi europski Bauhaus.





Smjernica 5 – Prijedlog sustava bodovanja NEB kriterija
Koristeći NEB matricu za procjenu projekata i sustav bodovanja, svaki se projekt može bodovati na dva načina: brzo bodovanje ili detaljno bodovanje. Oba sustava bodovanja procjenjuju usklađenost projektnog prijedloga s 3 NEB temeljne vrijednosti na 3 razine ambicije prema NEB kompasu. 
Svaki bi javni poziv trebao sadržavati unaprijed određenu razinu ambicije za koju bi se trebali ocjenjivati svi dostavljeni projektni prijedlozi. U početnoj fazi uključivanja i razvoja NEB-a načela u Hrvatskoj preporučuje se korištenje sustava brzog bodovanja i razine ambicije 1 za sve javne pozive. Kasniji izbor sustava bodovanja i razine ambicije ovisi o procjeni Upravljačkog tijela i konkretnim ciljevima pojedinog javnog poziva.
Brzo bodovanje 
Sustav brzog bodovanja ima za cilj na vrlo jednostavan način utvrditi da li je projekt relevantan za NEB ili nije. Temelji se isključivo na provjeri usklađenosti projektnog prijedloga s nizom ključnih pitanja unutar odabrane razine ambicije javnog poziva: jedno pitanje za svaku od 3 NEB temeljne vrijednosti.
Bodovanje se temelji na osnovi DA/NE ocjenjivanja. Ocjena DA donosi 1 bod, a ocjena NE nosi 0 bodova. Svaki se projektni prijedlog ocjenjuje za svaku od 3 NEB temeljne vrijednosti za razinu ambicije određene u javnom pozivu. 
U sustavu brzog bodovanja je moguće postići maksimalno 3 odnosno minimalno 0 bodova. Da bi se projektni prijedlog ocijenio kao NEB relevantan, odnosno usklađen s temeljnim NEB vrijednostima mora osvojiti sva 3 boda. Ovisno o bodovanju za preostale kategorije koje se ocjenjuju u okviru određenog javnog poziva, Upravljačko će tijelo procijeniti koliko će dodatnih bodova biti dodijeljeno projektnim prijedlozima ocjenjenima kao NEB relevantnima.
Dodatne bodove za usklađenost s načelima NEB-a moguće je ostvariti i kroz usklađenost projekta s 3 NEB radna principa (eventualna dodatna 3 boda u ukupnom bodovanju kroz obrazac Brzog bodovanja). U tranzicijskom periodu usmjeravanja i razvoja načela Novog europskog Bauhausa u Hrvatskoj, usklađenost projekta s 3 NEB radna principa: Participativni proces, Transdisciplinarni pristup i Povezanost na raznim razinama ne predstavlja obavezan  uvjet da bi projekt bio ocijenjen NEB relevantni. Mogućnost dobivanja dodatnih bodova za neki od 3 NEB radna principa je opcionalna. 
Detaljno bodovanje 
Cilj detaljnog sustava bodovanja je pružiti preciznu i temeljitiju procjenu stupnja usklađenosti svakog projektnog prijedloga s temeljnim NEB vrijednostima i radnim načelima unutar odabrane razine ambicije javnog poziva. 

Maksimalan broj bodova osvojenih za svaku od 3 temeljne vrijednosti NEB-a i 3 načela rada NEB-a iznosi 12 bodova. Za svaku temeljnu vrijednost i princip rada NEB-a razrađeni su od 2 do 4 kriterija, odnosno elemenata bodovanja, s ukupnim brojem naznačenih bodova (2 x 6, 3 x 4 ili 4 x 3 boda, uvijek ukupno 12 bodova). Broj osvojenih bodova za svaki kriterij dodjeljuje se u skladu s razinom na kojoj je taj kriterij ispunjen (npr. ako pojedinačni kriterij nosi ukupno 3 boda, moguće je dodijeliti od 0 do 3 boda). Maksimalan mogući broj bodova postignutih u detaljnoj procjeni usklađenosti projekta s temeljnim vrijednostima i principima rada NEB-a je 6 x 12, odnosno 72 boda. Konačni rezultat izražava se ukupnim brojem postignutih bodova, kao i postotkom postignutim u odnosu na maksimalni broj bodova.

Prijedlog je da je za ocjenu projekta relevantnog za NEB potrebno najmanje 50%, odnosno najmanje 6 od 12 bodova dobivenih za svaku od 3 temeljne vrijednosti NEB-a i za svako od tri načela rada NEB-a, što iznosi ukupno 6 x 6, odnosno 36 bodova. Projekti koji ne prikupe navedenih 50 % bodova za svaku od tri vrijednosti i načela rada ne mogu se ocijeniti kao relevantni za NEB. 

	PREPORUKE 5:
Sustav bodovanja NEB kriterija 

· Jednostavan NEB kriterij odabira sa 3 DA/NE pitanja zahtjeva i jednostavan sustav bodovanja.

· NEB kriterij odabira u javnom pozivu obuhvaća 3 DA/NE pitanja na razini ambicije određenoj za predmetni javni poziv.
· Svako DA/NE pitanje se odnosi na jednu od 3 NEB temeljne vrijednosti: 1. Održivost, 2. Estetika i kvaliteta iskustva i 3. Uključivost. 
· Sva 3 pitanja u NEB kriteriju odabira imaju jednaku važnost.

· Projektni prijedlog ispunjava NEB kriterij odabira i ocjenjuje se NEB relevantnim ako je odgovor na sva 3 pitanja pozitivan.

· Ako je odgovor na bilo koje od 3 pitanja negativan projektni prijedlog ne ispunjava NEB kriterij odabira.

· Prijavitelj mora osvojiti ukupno tri (3) NEB boda da bi zadovoljio NEB kriterij odabira.

· Ukoliko je na neko od pitanja odgovor negativan, projektni prijedlog nije prošao eliminacijski kriterij te je ukupni broj ostvarenih NEB bodova nula (0). 

· Dodatne bodove za usklađenost s načelima NEB-a moguće je ostvariti i kroz usklađenost projekta  s 3 NEB radna principa: Participativni proces, Transdisciplinarni pristup i Povezanost na raznim razinama (eventualna dodatna 3 boda u ukupnom bodovanju kroz obrazac Brzog bodovanja)

· Mogućnost dobivanja dodatnih bodova za neki od 3 NEB radna principa je opcionalna.

· Ovisno o postojećoj strukturi vrednovanja ostalih kriterija javnog poziva, ukupni broj NEB bodova se može modificirati na način da ne prelazi 10% od maksimalnog broja bodova. 







Smjernica 6 – Pokazatelji za uključivanje NEB-a   
· U cilju praćenja rezultata unaprjeđenja NEB načela, prijedlog je kreirati i integrirati NEB pokazatelje ostvarenja i rezultata na razini javnih poziva oba programa.

Pokazatelji koji će se pratiti na razini objavljenih poziva su:

· Broj završenih projekata koji su ispunili NEB kriterije odabira (NEB projekti) do kraja programskog razdoblja (2029. godina)
· Broj korisnika koji ostvaruju korist od realiziranih NEB projekata.

Pokazatelj predstavlja broj završenih projekata koji se smatraju NEB projektima jer zadovoljavaju 3 NEB temeljne vrijednosti:
1. Održivost
2. Estetiku i kvalitetu iskustva
3. Uključivost.

	Vrsta pokazatelja
	Oznaka
	Pokazatelj
	Mjerna jedinica

	NEB pokazatelj ostvarenja
	NEBO01
	Završeni projekti Novog europskog Bauhausa
	Projekt



Specifični NEB pokazatelj rezultata predstavlja broj korisnika realiziranih NEB projekta.
	Vrsta pokazatelja
	Oznaka
	Pokazatelj
	Mjerna jedinica

	NEB pokazatelj rezultata
	NEBR01
	Korisnici koji ostvaruju korist od realizacije NEB projekta 
	Korisnici



	PREPORUKE 6:
NEB pokazatelji ostvarenja i rezultata

· Kreirati samo po jedan NEB pokazatelj ostvarenja i rezultata na razini javnih poziva. 

· Krenuti s NEB pokazateljima ostvarenja i rezultata u relevantnim pozivima sa visokim potencijalom.
















Smjernice za uvođenje i unapređenje Novog europskog Bauhausa (NEB) u Program Konkurentnost i kohezija (PKK) i Integrirani teritorijalni program (ITP) 2021.-2027. Republike Hrvatske pripremljene su u suradnji sa DG REGIO u okviru tehničke pomoći Europske komisije za "Mainstreaming the New European Bauhaus in Croatia“ te služe za inspiraciju pri uvođenju NEB-a u javne pozive predmetnih programa, gdje je moguće i primjenjivo.

